Höt beni met de Kim in Downtown gsi... D'Marianne het ois gfahre und denne semmer im Horton Plaza chli go shoppe... Das Ichaufszenter esch eifach riesig, und es esch ned emol so tüür gsi... Da mer fascht de ganz Tag döte verbrocht hend semmer denne gäge de Obig an Hafe abegloffe und hend chli oisi Füess lo usruhie... denne semmer weder retous und send e feini Pizza go esse... Gäge di 9i hemmer denne hei welle, aber das esch gar ned so eifach gsi... Well de Bus wo mer normal gno hend esch um die Ziit scho nömme gfahre... Denne hemmer e andere müesse neh, und au das esch de letschts gsi... Das esch öpis wo ich öberhaupt ned verschtoh, sogar nach Unterentfälde chamer no zmetzt i de Nacht fahre, aber i sonere riise Stadt wie San Diego fahrt de letschti Bus am Weekend am 10ni... :-) Uf jede Fall semmer denne heil Dehei acho und wösse jetz, das mer i Zuekunft früehner müend retour cho :-)